КОМИ РЕСПУБЛИКАЛӦН ОЛАНПАС

**"Коми Республика мутасын инновационнӧй уджлы канму отсӧг сетӧм йылысь" Коми Республикалӧн Оланпасӧ вежсьӧмъяс пыртӧм йылысь**

Примитӧма Коми Республикаса  
Каналан Сӧветӧн 2014 вося йирым тӧлысь 23 лунӧ

**1 статья.** Пыртны "Коми Республика мутасын инновационнӧй уджлы канму отсӧг сетӧм йылысь" Коми Республикалӧн Оланпасӧ (Коми Республикаса канму власьт органъяслӧн индӧд-тшӧктӧмъяс, 2007, 3 №, 4723 ст.; 9 №, 4989 ст.; 2008, 9 №, 423 ст.; 2009, 11 №, 185 ст.; 2010, 23 №, 548 ст.) татшӧм вежсьӧмъяс:

1) 5 статьяын:

а) 1 пункт гижны тадзи:

"1) Коми Республика мутасын инновационнӧй удж юкӧнын Коми Республикаса канму уджтасъяс (уджтасувъяс, канму уджтасъяслысь мероприятиеяс) вынсьӧдӧм да олӧмӧ пӧртӧм;";

б) 3 пункт гижны тадзи:

"3) инновация прӧдукция лӧсьӧдӧм могысь Коми Республикалысь канму коланлунсӧ могмӧдӧм вылӧ вузӧс, удж, услугаяс ньӧбӧм;";

2) 6 статьяын:

а) 1 юкӧнын:

4 пункт гижны тадзи:

"4) Коми Республикалӧн канму уджтасъяс (уджтасувъяс, канму уджтасъяслӧн мероприятиеяс) серти Коми Республика мутасын инновационнӧй инфраструктура сӧвмӧдӧм вылӧ Коми Республика республиканскӧй сьӧмкудйысь сьӧм сетӧм ;";

10 пункт гижны тадзи:

"10) федеральнӧй канму власьт органъяс дорӧ Россия Федерацияса федеральнӧй торъя мога да канму уджтасъяс серти федеральнӧй сьӧмкудйысь сьӧм босьтӧм могысь шыӧдчигӧн инновационнӧй удж нуӧдысь субъектъяслы отсӧг;";

б) 3 юкӧн гижны тадзи:

"3. Инновация удж нуӧдысь субъектъяслы сьӧмӧн канму отсӧг ыджда урчитӧ лӧсялана финансӧвӧй во да планӧвӧй кадколаст кежлӧ Коми Республикалӧн республиканскӧй сьӧмкуд йылысь Коми Республикалӧн Оланпас.".

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Юралысь В.М. Гайзер

Сыктывкар

2014 вося йирым тӧлысь 31 лун

132-РЗ №

Кожевина 1713 пас